作者:汪
標題:沁園春
內容:民吾同胞，剖破藩籬，元是大家。故見之誥詔，視如子弟，諄勤懇切，悃愊無華。孝悌力田，職當勸相，起早非幹為看花。親酌酒，老農唯諾，句句仁芽。曉來猶覺寒些。看雨溼風吹旗□斜。笑吾生八十，盡諳農事，公筵既徹，更共烹茶。高唱豳風，敬酬令尹，王道桑麻樂有涯。春務急，見溪頭楊柳，已可藏鴉。